Hemserekanê Konfederasyonê Komelanê Kurdîstanijan ê Almanya (KON-MED) bi wesîleya serrgêra Komployê 9ê Teşrîna Verêne ya 1998î yê vera Rayberê Şarê Kurdî Abdullah Ocalanî eşkerayîyêke daye û bernameyê çalakîyan zî eşkera kerd.
Eşkerayîye de ame parekerdene ke Komployo Mîyanneteweyî nêresayo armancê xo û paradîgmaya Rayberê Şarê Kurdî û Şorişê Rojawanî komplo pûç kerdî, sloganê 'cinîye, cuye, azadîye' pêro dinya rê vila bîyo.
KON-MEDî vat: ''Wext ameyo ke serrgêra 25. ya komployî de bi xoverdayîşê heybetînî azadîya Rayber Apoyî bêra caardene. Na çarçewe de serrgêra 25. ya Komployê Mîyanneteweyî de 8ê teşrîna verêne de Almanya de, serkêşîya YJK-E de rayraşîyayîş û mîtîngî do bêrê kerdene. Ma venga şarê xo û dostanê xo danê ke bi tewirêkê azadîgîr û xoverdayoxî û bi ruhê seferberî tewrê rayraşîyayîş û mîtîngan bibê.''
Bernameyê mîtîngan wina yê:
Dusseldorf-NRW, Saete: 13.00, Ca: DGB-Haus, Frîedrîch-Ebert-Str
Hamburg, Saete 15.00, Ca: Am Hachmannplatz/HBF
Stuttgart, Saete: 15.00, Ca:Laûtenschlager  Str.
Frankfurt, Saete : 13.30, Ca: HBF
Saarbrucken, Saete:14.00, Ca: Eûropagalerîa
Berlin, Saete: 14.00, Ca: Wîttenbergplatz
Freiburg, Saete: 15.00, Ca: Platz der Alten Synagoge
Dresden, Saete: 12.00, Ca: Johanstadter Kûltûrtreff e.V.
